31.10.2022
EL
Επίσημη Εφημερίδα της Ευρωπαϊκής Ένωσης
L 282/77
ΚΕΦΑΛΑΙΟ 4 ΓΑΛΑ ΚΑΙ ΠΡΟΪΟΝΤΑ ΓΑΛΑΚΤΟΚΟΜΙΑΣ.
ΑΥΓΑ ΠΤΗΝΩΝ. ΜΕΛΙ ΦΥΣΙΚΟ. ΠΡΟΪΟΝΤΑ ΒΡΩΣΙΜΑ ΖΩΙΚΗΣ ΠΡΟΕΛΕΥΣΗΣ, ΠΟΥ ΔΕΝ ΚΑΤΟΝΟΜΑΖΟΝΤΑΙ ΟΥΤΕ ΠΕΡΙΛΑΜΒΑΝΟΝΤΑΙ ΑΛΛΟΥ Σημειώσεις 1.
Θεωρείται ως «γάλα» το πλήρες γάλα και το μερικώς ή τελείως αποκορυφωμένο γάλα. 2.
Για τους σκοπούς της κλάσης 0403, το γιαούρτι μπορεί να είναι συμπυκνωμένο ή αρωματισμένο και μπορεί να περιέχει πρόσθετη ζάχαρη ή άλλα γλυκαντικά, φρούτα, καρπούς, κακάο, σοκολάτα, μπαχαρικά, καφέ ή εκχυλίσματα καφέ, φυτά, μέρη φυτών, δημητριακά ή αρτοσκευάσματα, υπό την προϋπόθεση ότι καμία πρόσθετη ουσία δεν χρησιμοποιείται για την αντικατάσταση, εν όλω ή εν μέρει, οποιουδήποτε συστατικού του γάλακτος και το προϊόν διατηρεί τον ουσιώδη χαρακτήρα του γιαουρτιού. 3.
Για τους σκοπούς της κλάσεως 0405: α) με τον όρο «βούτυρο» νοείται το φυσικό βούτυρο, το βούτυρο από ορό γάλακτος ή το ανασυστημένο βούτυρο (νωπό, αλατισμένο ή ταγγό ακόμη και σε ερμητικώς κλειστούς περιέκτες) που προέρχεται αποκλειστικά από γάλα, του οποίου η περιεκτικότητα σε λιπαρές ύλες γάλακτος είναι ίση ή μεγαλύτερη από 80 % αλλά όχι μεγαλύτερη από 95 % κατά βάρος, η μέγιστη περιεκτικότητα σε μη λιπαρά στερεά γάλακτος 2 % κατά βάρος και η μέγιστη περιεκτικότητα σε υγρασία 16 % κατά βάρος.
Το βούτυρο δεν περιέχει πρόσθετους γαλακτωμα­ τοποιητές, μπορεί όμως να περιέχει χλωριούχο νάτριο, χρωστικές για τρόφιμα, άλατα εξουδετέρωσης και καλλιέργειες αβλαβών γαλακτικών βακτηρίων· β) με την έκφραση «λιπαρές ύλες για επάλειψη» νοούνται γαλακτώματα τύπου νερού σε έλαιο που μπορούν να αλείφονται και που περιέχουν ως λιπαρή ουσία αποκλειστικά λιπαρές ουσίες γάλακτος, η δε περιεκτικότητά τους σε λιπαρές ουσίες γάλακτος είναι ίση ή μεγαλύτερη από 39 % αλλά μικρότερη από 80 % κατά βάρος.
4. Τα προϊόντα που λαμβάνονται από συμπύκνωση του ορού γάλακτος με προσθήκη γάλακτος ή λιπαρών ουσιών του γάλακτος πρέπει να κατατάσσονται στην κλάση 0406 ως τυριά, με τον όρο ότι παρουσιάζουν τα τρία επόμενα χαρακτηριστικά: α) έχουν περιεκτικότητα σε λιπαρές ουσίες του γάλακτος, που υπολογίζεται κατά βάρος στο ξερό εκχύλισμα, 5 % ή περισσότερο· β) έχουν περιεκτικότητα σε ξερό εκχύλισμα, που υπολογίζεται κατά βάρος, τουλάχιστον 70 % αλλά που δεν υπερβαίνει το 85 % και γ) έχουν ορισμένο σχήμα ή μπορούν να πάρουν ορισμένο σχήμα. 5.
Το παρόν κεφάλαιο δεν περιλαμβάνει: a) νεκρά έντομα, ακατάλληλα για τη διατροφή του ανθρώπου (κλάση 0511)· β) τα προϊόντα που λαμβάνονται από τον ορό γάλακτος και περιέχουν κατά βάρος περισσότερο από 95 % λακτόζη, που εκφράζεται σε άνυδρη λακτόζη υπολογισμένη επί ξηρού (κλάση 1702)· γ) προϊόντα που έχουν παραχθεί από γάλα με την αντικατάσταση ενός ή περισσότερων από τα φυσικά συστατικά του (για παράδειγμα, βουτυρικά λίπη) με άλλη ουσία (για παράδειγμα, λιπαρά ελαϊκού οξέος) (κλάση 1901 ή 2106)· ή δ) τις αλβουμίνες (στις οποίες περιλαμβάνονται και τα συμπυκνώματα δύο ή περισσότερων πρωτεϊνών ορού γάλακτος, που περιέχουν κατά βάρος περισσότερο από 80 % πρωτεΐνες ορού γάλακτος, υπολογισμένες επί ξηρού) (κλάση 3502), καθώς και οι σφαιρίνες (κλάση 3504). 6.
Για τους σκοπούς της κλάσης 0410, ο όρος «έντομα» σημαίνει βρώσιμα νεκρά έντομα, ολόκληρα ή μέρη αυτών, νωπά, διατηρημένα με απλή ψύξη, κατεψυγμένα, αποξηραμένα, καπνιστά, αλατισμένα ή σε άλμη, καθώς και αλεύρια και σκόνες εντόμων, κατάλληλα για τη διατροφή του ανθρώπου.
Ωστόσο, ο όρος δεν περιλαμβάνει τα βρώσιμα, νεκρά έντομα τα οποία είναι αλλιώς παρασκευασμένα ή διατηρημένα (γενικά Τμήμα IV).
Σημειώσεις διακρίσεων 1.
Για τους σκοπούς της διάκρισης 0404 10, ως «τροποποιημένος ορός γάλακτος» νοούνται τα προϊόντα που συντίθενται από συστατικά ορού γάλακτος, δηλαδή ορός γάλακτος από τον οποίο έχουν αφαιρεθεί εν όλω ή εν μέρει η λακτόζη, οι πρωτεΐνες ή τα μεταλλικά άλατα ή στον οποίο έχουν προστεθεί φυσικά συστατικά ορού γάλακτος, καθώς και προϊόντα που λαμβάνονται από ανάμειξη φυσικών συστατικών ορού γάλακτος.